สวัสดีค่ะ คุณ เมื่อวันที่ 1/9/61 ดิฉันได้ไปถอนฟันคุดมา หลังจากนั้นคุณให้ยาฆ่าเชื้อและ ไอบูโรเฟ่น 400 มาทาน และดิฉันได้ทานยาฆ่าเชื้อจนครบ ส่วนไอบูโรเฟ่นทานไม่หมดเพราะช่วงสัปดาห์แรกไม่มีอาการปวด และอาการอ้าปากกว้างขึ้นก็ดีขึ้นตามลำดับ พอประมาณวันที่ 7/9/61 ดิฉันมีอาการปวดตึงๆ ที่บริเวณแผล และได้ทาน ไอบูรูเฟ่นไป 1 เม็ด หลังจากนั้นอาการดีขึ้น และวันต่อมาก็รู้สึกปวดตึงแผลลามไปถึงกรามแต่ไม่รุนแรงมาก พอทานยาพาราเซตามอล อาการปวดก็หายไปค่ะ วันที่ 8/9/61 ดิฉันได้ไปพบทันตแพทย์ตามนัดเพื่อดูอาการ และดิฉันได้แจ้งคุณไปว่ามีอาการปวดบริเวณแผล คุณตรวจดูแผลและบอกว่าตอนนี้แผลยังไม่แห้งดี แต่ไม่มีหนอง และนัดมาดูอาการอีกครั้งวันที่ 22/9/61 จึงอยากเรียนถามคุณว่า อาการปวดเช่นนี้เป็นปกติไหมคะ เนื่องจากแผลยังไม่หายดี และหากว่าดิฉันมีอาการปวดควรจะรับประทานยาพาราเซตามอล ได้หรือไม่คะ ขอบพระอย่างสูงค่ะ
สวัสดีคะ ฟันกรามเป็นฟันซี่ที่ใหญ่ค่ะ เมื่อฟันไม่สามารถที่จะโตขึ้นมาได้ทำให้มีความจำเป็นต้องผ่าตัดเอาออกเนื่องจากถ้ามีฟันโผล่ขึ้นมาแล้วอาจจะมีเรื่องของการกัดเหงือกเป็นแผล หรือ ฟันผุ ทำให้มีปัญหาทางทัณตกรรมได้ค่ะการผ่าตัดฟันคุดเนื่องจากเป็นฟันซี่ใหญ่อาจจะมีความจำเป็นต้องบด เอาฟันออก หรือ มีการตัดกระดูก หรือ ตัดเหงือกบางส่วนออกไประหว่างการทำได้ ถ้าฟันที่ถอนมีปัญหาหรือความยากลำบากทำให้คนไข้อาจจะมีปัญหาเรื่องของอาการปวดได้นานค่ะ และที่สำคัญถ้าใช้เวลาในการถอน หรือ ผ่าตัดนานอาจจะมีผลให้มีเรื่องของปวดกรามได้ค่ะแนะนำว่าให้ลองรับประทานยาแก้ปวดก่อนนะค่ะและควรจะรับประทานอาหารอ่อนๆ ที่ไม่ต้องบดเคี้ยวหนักๆ ก่อนค่ะ